
	ΘΕΜΑ :  Ημέρες λειτουργίας του Παιδιατρικού Ιατρείου στο Κ.Υ. Αγίας Φωτεινής κατά τον μήνα    

                Αύγουστο 2013.
     Πληροφορούμε κάθε ενδιαφερόμενο ότι το Παιδιατρικό Ιατρείο του Κ.Υ. Αγίας Φωτεινής θα λειτουργήσει, κατά τον μήνα Αύγουστο 2013,  μόνο την Τρίτη 27/8/2013 (ημέρα Τρίτη).

Τις υπόλοιπες ημέρες του μήνα, μέχρι 21/8/2013, η Παιδίατρος θα ευρίσκεται σε κανονική άδεια ενώ από 22/8/2013 θα ευρίσκεται στο ΠΑ. Γ. Ν. Ηρακλείου – Παιδοκαρδιολογική Μονάδα όπου μετεκπαιδεύεται στην Παιδοκαρδιολογία, σύμφωνα με την υπ’ αριθμόν: 4371/27-7-2012 Απόφαση του Κεντρικού Συμβουλίου Υγείας.
Για την εξέταση ή τον εμβολιασμό παιδιών δεν χρειάζεται ραντεβού.

Από το Παιδιατρικό Ιατρείο παρέχονται οι εξής υπηρεσίες:
1. Εξέταση παιδιών και βρεφών, σε περίπτωση ασθένειας τους και χορήγηση οδηγιών και φαρμακευτικής αγωγής.

2. Προληπτική εξέταση παιδιών για συμπλήρωση του Ατομικού Δελτίου Υγείας  Μαθητή αλλά και για συμμετοχή σε σχολικούς αγώνες  και άλλες δραστηριότητες. Η εξέταση αυτή διενεργείται δωρεάν.
3. Εμβολιασμοί παιδιών και βρεφών με όλα τα παιδικά εμβόλια. Οι εμβολιασμοί διενεργούνται δωρεάν.

